পঞ্জাবে বিয়ে বাড়িতে আপ নেতার মাথায় গুলি করে খুন

ওয়েবডেস্ক- বিয়ে বাড়ি , সবাই খাওয়া-দাওয়া গল্পে মশগুল, ঠিক তখনই কান ফাটানো আওয়াজ। বিয়ে বাড়িতে পঞ্জাবে (Punjab) আম আদমি পার্টির (Aam Aadmi Party) নেতাকে গুলি করে খুন। তিনি অমৃতসরে এক বিয়ে বাড়ির অনুষ্ঠানে গিয়েছিলেন আপ পঞ্চায়েত প্রধান জরনৈল সিং (AAP Panchayat head Jarnail Singh) ।

সেখানে তাঁকে লক্ষ্য করে গুলি চালায় দুই অজ্ঞাত পরিচয় দুষ্কৃতী। কে বা কারা কেন এই হামলা চালিয়েছে তা এখনও জানা যায়নি। তবে ঘটনা তদন্ত শুরু হয়েছে। পঞ্জাবের তরণ তারণ জেলারে ভলতোহা এলাকায় পঞ্চায়েতের প্রধান ছিলেন জরনৈল সিং। রবিবার বিয়ের অনুষ্ঠান ছিল, সেখানেই এই ঘটনা। মাটিতে লুটিয়ে পড়েন আপ নেতা। তাকে দ্রুত উদ্ধার করে নিকটবর্তী হাসপাতালে নিয়ে যাওয়া হয়। তবে বাঁচানো যায়নি।
প্রত্যক্ষদর্শী বয়ান অনুযায়ী, আপ নেতার মাথায় গুলি করা হয়েছিল।

আরও পড়ুন- মোবাইল নেটওয়ার্ক খুঁজতে গিয়ে আবাসনের ১৭ তলা থেকে পড়ে মৃত্যু প্রৌঢ়ের

প্রাথমিকভাবে জানা গেছে, দুই হামলাকারীই বহিরাগত। তাদের শনাক্ত করা গেছে। দ্রুত তাদের গ্রেফতার করা হবে। তদন্তের স্বার্থে তাদের পরিচয় এখন গোপন রাখা হয়েছে। এই খুনের পিছনে কোনও রাজনৈতিক শত্রুতা নাকি অন্য কোনও কারণ রয়েছে তা খতিয়ে দেখছে পুলিশ।